**ESMENES DEL GRUP MUNICIPAL SOCIALISTA AL PRESSUPOST ORDINARI DE 2024**

**Gener de 2024**

Per l’elaboració de les esmenes següents prenem com a base la proposta de Pressupost Ordinari de 2024 presentada per l’equip de govern.

No qüestionem les partides de sous i seguretat social que confiem que estan ben calculades per part del servei de Recursos Humans de l’Ajuntament.

Aquest document s’acompanya d’un Excel amb les partides esmenades.

**INGRESSOS**

**IBI**

**11300 Impost sobre bens de naturalesa urbana 5.185.725€**

Considerem que la previsió d’ingressos per IBI és massa prudent, si tenim present que la liquidació de 2022 era de 5.825.229,27€ i la proposta contempla un ingrés inferior en 639.504, 17€. Mantenint el criteri de prudència, proposem augmentar la partida a 5.685.725€, que permet cobrir alguns dels increments que proposem en el àmbit de les despeses.

11300 Impost sobre bens de naturalesa urbana 5.685.725€

**DESPESES**

**01-920-15100 Gratificacions 50.000€ 214.931,03€**

No podem assumir un increment de més de 150.000€ en una partida d’hores extres quan al mateix temps s’ha reduït la jornada laboral de la plantilla a 35 hores setmanals. Caldrà fer els ajustos pertinents per tal que la reducció d’horari no afecti a la prestació de serveis i no dispari les hores extres. Ja vam advertir en el moment de l’aprovació d’aquesta mesura que no podia ser una via per transformar hores ordinàries en extraordinàries. Considerem que sempre hi ha un marge per les hores extres de manera que proposem un increment de la partida en línia amb l’increment global del pressupost:

01-920-15100 Gratificacions 50.000€ +7,49% 53.745€ 60.000€

**01-9-1 Hores extraordinàries personal laboral No CEM 0€ 28.173,38€**

Fem les mateixes consideracions que al punt anterior:

01-9-1 Hores extraordinàries personal laboral No CEM 0€ 28.173,38€ 14.000€

**01-920-23120 Despeses per locomoció del personal no directiu 1.000€ 14.000€**

Considerem que aquest increment es desproporcionat.

01-920-23120 Despeses per locomoció del personal no directiu 1.000€ 14.000€ 5.000€

**05 Cultura**

Considerem que la partida global dedicada a la Cultura no pot quedar en negatiu en el pressupost de 2024, perquè la major part de la despesa va a subvencions i festes populars, i realment no es fa una política cultural activa. Per això plantegem la recuperació d’algunes activitats culturals perdudes en els darrers anys, així com per promocionar l’Arxiu de la Memòria Popular i el Premi Romà Planas. Considerem que aquest augment del pressupost no s’ha de dedicar ni a festes populars ni a subvencions.

05-334-48009 Premi Romà Planas 2.600€

 Premi Romà Planas i Promoció de l’Arxiu de la Memòria Popular 25.000€

Recuperació d’una programació musical estable 25.000€

**06-163-22700 Neteja viària 535.000€ 550.000€**

El compliment d’aquest contracte és, com a mínim, discutible amb l’incompliment per part de l’empresa respecte la incorporació de maquinària i vehicles. A més, hi ha un conflicte laboral latent per les diferències entre el personal destinat a La Roca del Vallès i els destinats a altres municipis de la comarca que tenen la mateixa empresa de neteja viària. Considerem que l’Ajuntament ha d’exigir el compliment del contracte i preocupar-se per la millora de les condicions laborals del personal que, malgrat que no formen part de la plantilla, són una part important de la imatge pública del municipi. Per aquest raó considerem que cal incrementar significativament la partida dedicada a la neteja viària, però amb el condicionament que aquesta millora ha d’anar íntegrament a millorar les condicions dels treballadors.

06-163-22700 Neteja viària 535.000€ 550.000€ 625.000€

**07-312-22699 Encàrrec de gestió Programa Drogodependències 30.000€ 0€**

Considerem que aquest programa no pot desaparèixer perquè al municipi tenim un problema greu de consum i tràfic de tota mena de substàncies. Mentre que el tràfic és un tema policial, la limitació del consum s’ha de produir a partir de campanyes d’informació i conscienciació entre els més joves i, si arribem tard, amb actuacions específiques de limitació i eliminació del consum. Considerem que s’ha de tenir una eina centralitzada i coordinadora de totes les actuacions que podem desenvolupar altres serveis de l’Ajuntament.

07-312-22699 Programa Drogodependències 30.000€ 0€ 50.000€

**11 Campanya promoció reciclatge**

Considerem que la problemàtica que planteja la recollida de residus té una part econòmica de recollida i gestió dels residus, però també cal anar cap a un canvi de model que passa per la conscienciació de la població respecte a la necessitat de reciclar en origen. Per això considerem que el primer pas per anar a un canvi de model, que s’haurà d’analitzar en col·laboració amb el CCRVO, cal començar a fer alguna campanya de foment del reciclatge orientada a la població general i als establiments comercials i de restauració. Per això proposem la incorporació d’una partida de 9.000€.

11 Campanya promoció reciclatge 9.000€

**12-241-13100 Plans d’ocupació 307.880€ 74.616,26€**

**12-241-1600 Seguretat social Plans d’ocupació 98.229€ 23.653,35€**

Entenem que els plans d’ocupació del pressupost de 2022 afrontaven una situació excepcional de post pandèmia i es augmentar de manera molt significativa, però considerem que no podem tornar a una partida inferior a la del darrer pressupost prepandèmia, de manera que acceptem una reducció en la partida, però situant la xifra per sobre del darrer període “normal”. També considerem que aquests plans han d’anar adreçats a aquells col·lectius de difícil inserció laboral, en la línia dels projectes del SOC. Si cal, la partida proposta es pot ajustar per tal de que siguin sempre plans de 12 mesos de durada.

12-241-13100 Plans d’ocupació 307.880€ 74.616,26€ 153.940€

12-241-1600 Seguretat social Plans d’ocupació 98.229€ 23.653,35€ 49.414.50

**17-922-22602 Despeses en comunicació, difusió i publicitat 137.000€ 166.250€**

Considerem que aquest augment no respon a les necessitat reals de l’Ajuntament i proposem congelar la partida.

17-922-22602 Despeses en comunicació, difusió i publicitat 137.000€ 137.000€

**20-231-22799 Programes d’atenció social 26.000€ 0€**

Considerem que al municipi hi ha necessitats socials no cobertes amb els programes actuals i que caldrà atendre durant 2024, de manera que proposem el manteniment de la partida.

20-231-22799 Programes d’atenció social 26.000€ 26.000€

**Contingències generals**

La pandèmia va demostrar les dificultats per afrontar imprevistos si no es disposa d’una partida d’imprevistos que no estigui vinculada a cap orgànica en particular. Per aquesta raó proposem la incorporació d’una partida de contingències generals dotada amb 394.869,52€

Contingències generals 394.869,52€

**RESUM**

Amb les modificacions proposades el pressupost municipal de 2024 quedaria equilibrat amb uns INGRESSOS de 16.642.307,44€ i unes DESESPES de 16.642.307,44€